Diari Oficial de la Generalitat Valenciana


Sumari del DOGV 9495, del 22-12-2022 (2022/11550)

RESOLUCIÓ de 9 de desembre de 2022, del director gerent del Consorci Espacial Valencià - Val Space Consortium (VSC), per la qual es convoca procés de selecció per a l'ingrés com a personal fix en el lloc de treball del VSC de naturalesa laboral, número 2, administratiu/administrativa, corresponent a l'oferta d'ocupació pública d'estabilització del VSC per a l'any 2022, convocatòria MXT4201.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9495

Data del DOGV
:   22-12-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/11714


Data del document
:   09-12-2022

Organisme emissor
:   Consorci Espacial València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 9 de desembre de 2022, del director gerent del Consorci Espacial Valencià - Val Space Consortium (VSC), per la qual es convoca procés de selecció per a l'ingrés com a personal fix en el lloc de treball del VSC de naturalesa laboral, número 2, administratiu/administrativa, corresponent a l'oferta d'ocupació pública d'estabilització del VSC per a l'any 2022, convocatòria RPO2752. [2022/11455]  
  
El Consorci Espacial Valencià - Val Space Consortium (d'ara en avant VSC) és un consorci públic amb personalitat jurídica pròpia i independent de la dels seus ens consorciats, patrimoni propi, administració autònoma i tan àmplia capacitat jurídica com requerisca la realització i el compliment dels seus fins, entre els que es troba la realització d'activitats d'investigació científica i serveis de desenvolupament tecnològic en qualsevol àmbit d'activitat relacionat amb el sector Espai, l'increment de la seguretat i de la qualitat de producció dels sistemes espacials, així com la realització de totes aquelles activitats encaminades, directament o indirectament, a aconseguir el progrés social i econòmic a Europa en el que al sector Espai es referix.  
  
En el marc del desplegament i compliment d'aquests objectius, i per a atendre les seues necessitats de personal, el VSC convoca procés de selecció per a l'ingrés com a personal fix en el lloc de treball del VSC de naturalesa laboral número 2, administratiu/administrativa.  
El lloc de treball que es convoca correspon al torn lliure de l'oferta d'ocupació pública d'estabilització del VSC per a l'exercici 2022, d'acord amb el que establix l'article 36 de la llei 8/2021, de 30 de desembre, de pressupostos de la Generalitat per a l'any 2022, i en el marc del Pla d'estabilització que preveu la llei 20/2021, de 28 de desembre, de mesures urgents per a la reducció de la temporalitat en l'ocupació pública. La dita oferta d'ocupació pública va ser aprovada per la Junta de Govern del VSC el dia 23 de maig de 2022, va ser informada favorablement per la Direcció General de Pressupostos de la Conselleria d'Hisenda i Model Econòmic el dia 25 de maig de 2022, i va ser publicada en el Diari Oficial de la Generalitat Valenciana número 9349 de 27 de maig de 2022.  
La Disposició addicional sexta de la llei 20/2021, de 28 de desembre, de mesures urgents per a la reducció de la temporalitat en l'ocupació pública, disposa que les Administracions Públiques convocaran, amb caràcter excepcional i d'acord amb el que preveu l'article 61.6 i 7 del TREBEP, pel sistema de concurs, aquelles places que, reunint els requisits establits en l'article 2.1, hagueren estat ocupades amb caràcter temporal de forma ininterrompuda amb anterioritat a 1 de gener de 2016.  
La present convocatòria té en compte el principi d'igualtat de tracte entre dones i hòmens pel que es referix a l'accés a l'ocupació, d'acord amb l'article 14 de la Constitució Espanyola, el Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic i la Llei orgànica 3/2007, de 22 de març, per a la igualtat efectiva de dones i hòmens.  
  
Atenent a les consideracions exposades, i de conformitat amb la delegació de la Presidència del VSC en el director gerent per a contractar o rescindir relacions laborals amb el personal fix que haja de prestar els seus serveis en el VSC (DOGV 9265, 27.01.2022), resolc:  
  
Primer  
Publicar la convocatòria de proves selectives d'accés pel sistema de concurs d'1 lloc de treball d'administratiu/administrativa.  
  
Segon  
Aquesta convocatòria es regirà pel que establix: en el Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic; en la Llei 4/2021, de 16 d'abril, de la Generalitat, de la Funció Pública Valenciana; en la Resolució de 27 d'abril de 2022, del conseller d'Hisenda i Model Econòmic, per la qual es dicten instruccions i es disposa la publicació del VI Acord de la Comissió de Diàleg Social del Sector Públic Instrumental de la Generalitat, relatiu a criteris generals d'aplicació a les ofertes d'ocupació públic i les seues convocatòries, a les borses de treball temporal, així com als processos d'estabilització derivats de la Llei 20/2021, de 28 de desembre, de mesures urgents per a la reducció de la temporalitat en l'ocupació pública, en el sector públic instrumental de la Generalitat; en les altres normes de general i pertinent aplicació; i pel que disposen les següents:  
  
Bases de la convocatòria  
  
1. Objecte de la convocatòria  
1.1. La present convocatòria té per objecte la selecció de personal, per mitjà del sistema de concurs, per a cobrir 1 lloc de treball d'administratiu/administrativa, de naturalesa laboral, que figura en l'annex I a la present Resolució d'acord amb l'oferta d'ocupació pública d'estabilització del VSC per a l'exercici 2022.  
  
2. Requisits generals de les persones aspirants  
2.1. Per a l'admissió a aquests proves selectives, serà necessari complir els requisits següents:  
a) Tindre residència legal a Espanya.  
b) Ser major de 16 anys i no haver aconseguit l'edat de jubilació.  
c) Estar en possessió o en condicions d'obtindre, a la data de finalització del termini de presentació de sol·licituds, de les titulacions que s'assenyalen en l'annex I.  
d) Posseir les capacitats i aptituds físiques i psíquiques que siguen necessàries per a l'exercici de les corresponents funcions o tasques.  
e) No haver sigut objecte de separació del servei, o de revocació del nomenament com a personal empleat públic, amb caràcter ferm per mitjà de procediment disciplinari de cap administració pública o òrgan constitucional o estatutari, així com no trobar-se inhabilitat per sentència ferma per a exercir funcions semblants a les pròpies de la categoria professional a què es pretén accedir, ni haver sigut despedit disciplinàriament de forma procedent de cap Administració Pública, organisme o entitat de què conformen el sector públic institucional de qualsevol de les Administracions Públiques d'acord amb el que disposa l'art. 2.2 de la Llei 40/2015, d'1 d'octubre, de règim jurídic del sector públic.  
  
Les persones aspirants la nacionalitat de les quals no siga l'espanyola, no estar sotmesos a sanció disciplinària o condemna penal que impedisca, en el seu Estat, l'accés a l'ocupació pública.  
2.2. Les condicions per a l'admissió a aquesta convocatòria hauran de reunir-se en el moment de finalització del termini de presentació de sol·licituds i mantindre's durant tot el procés selectiu, fins al moment de la presa de possessió.  
2.3. El VSC podrà requerir a les persones aspirants que acrediten la veracitat dels requisits exigits per a participar, així com de tots els documents que puguen aportar en aquest procés selectiu. Si els requisits no foren acreditats en el termini de 10 dies hàbils següents a la notificació del requeriment, la persona aspirant podrà quedar exclosa del procés selectiu.  
  
3. Forma i termini de presentació de sol·licituds  
3.1. El termini per a la presentació de sol·licituds serà de vint dies hàbils, comptats a partir del 9 de gener de 2023.  
3.2. Les sol·licituds es presentaran preferentment de manera telemàtica per mitjà d'accés a la seu electrònica del VSC, disponible en l'enllaç següent:   
http://www.gva.es/es/inicio/procedimientos'id\_proc=19755  
Les persones aspirants ompliran el formulari habilitat amb les dades personals i adjuntaran la documentació següent:  
- Annex II a la present Resolució omplit amb tots els mèrits que es desitge acreditar.  
- Documents escanejats acreditatius de tots els mèrits que la persona candidata haja indicat en l'annex II a la present resolució.  
Només es valoraran els mèrits degudament acreditats fins a la data de finalització del termini de presentació de sol·licituds.  
Si els documents acreditatius dels mèrits ja constaren en el registre de personal del VSC, únicament serà necessari citar-los en la sol·licitud de participació, sense aportar els documents corresponents.    
3.3. Alternativament, en cas de no disposar de firma electrònica, de 9:00 a 14:00 es podrà realitzar la presentació de sol·licituds en el registre general del VSC siti en Ciutat Politècnica de la Innovació, edifici 8G, accés B, planta B, campus de la Universitat Politècnica de València, Camí de Vera, s/n, 46058 València.  
3.4. Una vegada finalitzat el procés selectiu, únicament a la persona seleccionada se li requerirà que aporte la documentació original justificativa dels seus mèrits.  
3.5. Una vegada finalitzat el termini de presentació de sol·licituds, es publicarà en el tauler d'anuncis del VSC ?siti en la Ciutat Politècnica de la Innovació, edifici 8G, accés B, planta S, 46888 València- i, complementàriament en la pàgina web del VSC, la direcció de la qual és http://www.val-space.com, dins de la secció «Ofertes d'ocupació», la relació de persones aspirants admeses i excloses provisionals en el procés de selecció, indicant en aquest últim cas la causa d'exclusió, i concedint el termini reglamentari de 10 dies hàbils per a la formulació de reclamacions o esmena d'errors, comptats des de l'endemà de la seua publicació, segons el que establix l'article 68 de la Llei 39/2015, d'1 d'octubre, del procediment administratiu comú de les administracions públiques.  
3.6. Conclòs el termini de reclamacions i esmenes, i resoltes les mateixes, l'òrgan convocant elevarà a definitiva la llista d'admesos i exclosos mitjançant una resolució que s'exposarà en el tauler d'anuncis del VSC, i complementàriament en la pàgina web del VSC, dins de la secció «Ofertes d'ocupació». La dita publicació servirà de notificació als efectes d'impugnacions i recursos.  
  
4. Fase de concurs  
4.1. La puntuació màxima en la fase de concurs serà de 100 punts que es distribuiran d'acord amb el barem que figura en l'annex III en compliment de la Resolució de 27 d'abril de 2022, del conseller d'Hisenda i Model Econòmic, per la qual es dicten instruccions i es disposa la publicació del VI Acord de la Comissió de Diàleg Social del Sector Públic Instrumental de la Generalitat, relatiu a criteris generals d'aplicació a les ofertes d'ocupació públic i les seues convocatòries, a les borses de treball temporal, així com als processos d'estabilització derivats de la Llei 20/2021, de 28 de desembre, de mesures urgents per a la reducció de la temporalitat en l'ocupació pública, en el sector públic instrumental de la Generalitat.  
4.2. L'Òrgan Tècnic de Selecció (OTS), valorarà els mèrits aportats per les persones candidates en la fase de concurs, i configurarà una llista ordenada per puntuació de major a menor.  
Els casos d'empat que es produïsquen es dirimiran per la major puntuació obtinguda en els distints apartats del barem del concurs, pel mateix ordre en què figuren relacionats.  
En cas de persistir l'empat, si l'empat fora entre persones de distint sexe, es dirimirà a favor del sexe infrarrepresentat dins de la plantilla del VSC en la data de publicació de la present resolució.  
Si encara persistira l'empat, aquest es dirimirà finalment per ordre alfabètic del primer cognom de les persones aspirants empatades, iniciant-se l'esmentat ordre per la lletra que haja resultat de l'últim sorteig realitzat per a dirimir els empats en tots els processos selectius en el conjunt de les Administracions Públiques valencianes.  
4.3. L'OTS publicarà en el tauler d'anuncis i en la pàgina web del VSC les llistes provisionals de persones aspirants amb la puntuació provisional obtinguda en la fase de concurs, desglossada en els distints apartats del barem, concedint-los un termini de cinc dies hàbils, a partir de l'endemà de la publicació, perquè formulen les reclamacions que estimen pertinents en relació amb la baremació.  
4.4. Resoltes les possibles reclamacions, l'OTS, per mitjà d'anunci, publicarà en el tauler d'anuncis i en la pàgina web del VSC les llistes definitives amb la puntuació obtinguda en la fase de concurs de cada persona participant, desglossada en els distints apartats del barem, servint la dita publicació de notificació a les persones interessades, així com la relació definitiva de persones aprovades per procés selectiu per la seua ordre de puntuació total.  
4.5. En cap cas l'OTS podrà declarar que ha aprovat el procés selectiu un número superior d'aspirants al de llocs de treball convocats.  
  
  
5. Relació definitiva i presentació de documents  
5.1. L'OTS elevarà a l'òrgan convocant, per a la seua publicació en el tauler d'anuncis i en la pàgina web del VSC la persona aprovada, perquè en el termini de 20 dies hàbils comptats des del següent al de la publicació, aporte al VSC els documents següents:  
a) Fotocòpia compulsada del DNI o NIE.  
b) Fotocòpia compulsada dels títols acadèmics, o certificació acadèmica oficial que acredite haver realitzat tots els estudis per a l'obtenció de les titulacions que s'assenyalen en l'annex I, apartat «Requisits», així com tots els documents acreditatius originals dels mèrits al·legats en l'annex II a la present resolució.  
c) Declaració jurada de no haver sigut separada o separat, o haver-se revocat el seu nomenament com a empleat públic, amb caràcter ferm per mitjà de procediment disciplinari de cap administració pública o òrgan constitucional o estatutari, ni trobar-se inhabilitat per sentència ferma per a l'exercici de qualssevol funcions públiques o d'aquelles pròpies del cos, agrupació professional o escala objecte de la convocatòria.  
  
La persona aspirant seleccionada la nacionalitat de la qual no siga l'espanyola ha de declarar, igualment, no estar sotmesa a sanció disciplinària o condemna penal que impedisca, en el seu estat, l'accés a l'ocupació pública.  
d) Certificat mèdic acreditatiu de posseir la capacitat física i psíquica necessària per a l'exercici de les funcions dels llocs de treball oferits.  
  
5.2. La persona aspirant seleccionada que dins del termini indicat i excepte casos de força major, no presentara la documentació acreditativa o de la mateixa es deduïra que no tenen algun dels requisits exigits, no podrà ser anomenada personal del VSC, sense perjuí de la responsabilitat en què pogueren haver incorregut per falsedat en les seues sol·licituds de participació.  
  
6. Formalització del contracte com a personal laboral fix  
6.1. A la vista d'allò que s'ha exposat en l'apartat anterior, l'òrgan convocant resoldrà l'adjudicació per a l'exercici del lloc de treball, a la persona que haguera obtingut la major puntuació en el concurs. Aquesta Resolució es publicarà en el DOGV.  
6.2. Formalitzat el contracte laboral, una còpia del mateix s'entregarà a la persona treballadora en un termini màxim de 15 dies des que es va iniciar l'activitat.  
6.3. La persona de nou ingrés haurà de superar un període de prova de 4 mesos d'acord amb el que disposa l'article 14 de l'Estatut dels Treballadors, durant el qual l'òrgan amb competències en matèria de personal del VSC avaluarà el correcte exercici del lloc de treball. En cas de no superar-se el mencionat període de prova, el contracte laboral quedarà resolt sense dret a indemnització.  
La situació d'incapacitat temporal durant el període de prova, interromprà el còmput del mateix.  
Queden exemptes del període de prova les persones treballadores que hagen ja exercit les mateixes funcions amb anterioritat en el VSC davall qualsevol modalitat de contractació.  
  
7. Òrgan tècnic de selecció (OTS)  
7.1. D'acord amb l'apartat 12 de la Resolució de 15 de maig de 2018, del conseller d'Hisenda i Model Econòmic, per la qual es dicten instruccions i es disposa la publicació del II Acord de la Comissió de Diàleg Social del Sector Públic Instrumental de la Generalitat en matèria de criteris generals d'aplicació a les ofertes d'ocupació públic i les seues convocatòries en el sector públic instrumental de la Generalitat, l'OTS de la present convocatòria estarà integrat per:  
- Presidència: una persona funcionària de carrera o personal laboral fix de qualsevol dels ens consorciats del VSC.  
- Dos vocals: que hauran de ser persones funcionàries de carrera o personal laboral fix de qualsevol dels ens consorciats del VSC.  
- Secretaria: una persona funcionària de carrera o personal laboral del VSC. En cas que no siga possible comptar amb una persona funcionària de carrera o personal laboral del VSC, assumirà la secretaria una persona funcionària de carrera o personal laboral fix de qualsevol dels ens consorciats del VSC.  
La composició de l'OTS per a la present convocatòria es troba en l'annex IV.  
7.2. El seu funcionament se subjectarà al que establix l'Apartat Dotzé del citat II Acord de la Comissió de Diàleg Social del Sector Públic Instrumental de la Generalitat i al que establix la Llei 40/2015, d'1 d'octubre, de règim jurídic del sector públic.  
7.3. Les persones integrants de cada OTS hauran d'abstindre's i podran ser recusades per les persones interessades quan concórreguen en ells circumstàncies de les previstes en els articles 23 i 24 de la Llei 40/2015, d'1 d'octubre, de règim jurídic del sector públic. Així mateix, hauran d'abstindre's aquells membres que hagueren realitzat tasques de preparació de persones aspirants en els cinc anys anteriors a la publicació d'aquesta convocatòria.  
7.4. Als efectes de comunicacions i de qualssevol altres incidències l'OTS tindrà la seua seu en la seu del VSC.  
  
8. Publicitat  
Totes les resolucions que es dicten per l'òrgan competent, així com els acords i/o notes informatives emesos per l'OTS es publicaran en el tauler d'anuncis i en la pàgina web del VSC, així com en el Diari Oficial de la Generalitat Valenciana quan siga preceptiu.  
  
9. Recursos  
9.1. Aquesta resolució posa fi a la via administrativa. D'acord amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, els interessats poden interposar recurs de reposició, amb caràcter potestatiu, davant de l'òrgan que ha dictat aquesta resolució, en el termini d'un mes comptador des de l'endemà de la publicació.  
9.2. Alternativament, d'acord amb els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, pot interposar-se recurs contenciós administratiu davant dels Jutjats del Contencioso-Administrativo de la ciutat de València, en el termini de dos mesos a comptar del següent al de la publicació de la present resolució.  
  
València, 9 de desembre de 2022.- El director gerent del Consorci Espacial Valencià - Val Space Consortium (VSC) (p. d.J.G. 13.12.2021): David Argilés Ortiz.  
  
  
  
ANNEX I  
  
Núm. lloc: 2.  
Denominació del lloc: administratiu/administrativa.  
Grup professional: C.  
Retribucions complementàries: 20 E026.  
Adscripció orgànica: VSC-gerencia.  
Requisits: Títol Oficial de Batxiller o Títol de Tècnic Superior o certificat de professionalitat de nivell 3 en la família d'administració i gestió.  
Funcions: desenvolupar tasques d'administració encomanades per la gerència amb especial referència a la comptabilitat, tramitació i logística del consorci.   
Tipus de contracte: laboral fix.  
Localitat: València i Burjassot.  
  
  
  
ANNEX II  
Formulari disponible per a descàrrega en la pàgina web del VSC, secció ofertes d'ocupació.  
  
RELACIÓ DE MÈRITS   
Convocatòria de selecció per a l'ingrés com a personal fix en el lloc de treball del VSC de naturalesa laboral, número 2, administratiu/administrativa, corresponent a l'oferta d'ocupació pública d'estabilització del VSC per a l'any 2022, Convocatòria MFD3331  
Nom:   
Cognoms:   
DNI:   
1. Mèrits professionals  
1.a. Serveis prestats en el VSC, en la mateixa categoria professional i amb les mateixes funcions:  
Mesos complets:  
Punts segons barem (annex III):  
Documentació acreditativa aportada:  
1.b. Serveis prestats en l'Administració de la Generalitat o altres ens del seu sector públic, en la mateixa categoria professional i amb les mateixes funcions:  
Mesos complets:  
Punts segons barem (annex III):  
Documentació acreditativa aportada:  
1.c. Serveis prestats en altres administracions públiques, en la mateixa categoria professional i amb les mateixes funcions:  
Mesos complets:  
Punts segons barem (annex III):  
Documentació acreditativa aportada:  
1.d. Serveis prestats en el propi ens, en distinta categoria professional:  
Mesos complets:  
Punts segons barem (annex III):  
Documentació acreditativa aportada:  
2. Mèrits acadèmics, idiomes i altres que no siguen requisits d'accés  
2.a.1. Per titulació superior a l'exigida:  
Titulació:  
Documentació acreditativa aportada:  
Punts segons barem (annex III):  
2.a.2. Per cursos relacionats amb les funcions del lloc de treball:  
Títol del curs:  
Entitat que impartix el curs:  
Nombre d'hores:  
Documentació acreditativa aportada:  
Punts segons barem (annex III):  
Títol del curs:  
Entitat que impartix el curs:  
Nombre d'hores:  
Documentació acreditativa aportada:  
Punts segons barem (annex III):  
Títol del curs:  
Entitat que impartix el curs:  
Nombre d'hores:  
Documentació acreditativa aportada:  
Punts segons barem (annex III):  
Títol del curs:  
Entitat que impartix el curs:  
Nombre d'hores:  
Documentació acreditativa aportada:  
Punts segons barem (annex III):  
Títol del curs:  
Entitat que impartix el curs:  
Nombre d'hores:  
Documentació acreditativa aportada:  
Punts segons barem (annex III):  
[Afegixca tants cursos com desitge acreditar simplement replicant l'estructura anterior]  
2.b. Coneixement del valencià  
Nivell del certificat expedit o homologat per la Junta Qualificadora de Coneixements del Valencià:  
Punts segons barem (annex III):  
Documentació acreditativa aportada:  
2.c. Coneixement d'altres idiomes comunitaris  
Idioma:  
Punts segons barem (annex III):  
Documentació acreditativa aportada:  
[Afegixca tants idiomes com desitge acreditar simplement replicant l'estructura anterior]  
2.d. Superació d'algun exercici en processos selectius derivats d'oferta pública d'ocupació, en la mateixa entitat, en la mateixa categoria professional, en els últims quatre anys:  
Punts segons barem (annex III):  
Documentació acreditativa aportada:  
  
  
  
  
ANNEX III  
Barem concurs de mèrits  
  
Puntuació màxima: 100 punts repartits de la manera següent:  
  
1. Mèrits professionals (60 punts màxim)  
a) Serveis prestats en el VSC, en la mateixa categoria professional i amb les mateixes funcions: 0.4 punts per mes complet treballat.  
b) Serveis prestats en l'Administració de la Generalitat o altres ens del seu sector públic, en la mateixa categoria professional i amb les mateixes funcions: 0.13 punts per mes complet treballat.  
c) Serveis prestats en altres administracions públiques, en la mateixa categoria professional i amb les mateixes funcions: 0.1 punts per mes complet treballat.  
d) Serveis prestats en el propi ens, en distinta categoria professional: 0.08 punts per mes complet treballat.  
No es valorarà mesos incomplets.  
En cap cas es valorarà els serveis prestats en l'exercici de llocs de treball reservats al personal eventual, regulat en l'article 20 de la Llei 4/2021, de 16 d'abril, de la Generalitat, de la funció pública valenciana.  
  
Els mèrits professionals s'acreditaran per mitjà de certificat de vida laboral i certificació oficial de serveis prestats emés per l'òrgan competent de l'Administració en què s'hagen prestat.  
  
2. Mèrits acadèmics, idiomes i altres que no siguen requisits d'accés (40 punts màxim).  
a) Formació: titulació i cursos (22 punts màxim)  
1. Per titulació superior a l'exigida: 5 punts.  
2. Per cursos relacionats amb les funcions del lloc de treball: 17 punts màxim  
Es valoraran els cursos i seminaris de formació relacionats directament amb les funcions corresponents al lloc a exercir, organitzats per la Universitat, Instituts o Escoles oficials de formació de funcionaris IVAP, Servef, Diputació, FEMP, FVMP, INVASSAT, Serveis de Prevenció, el VSC o altres entitats homologades pel MAP o INAP, Organitzacions sindicals, i tots els degudament homologats.  
  
Aquests mèrits es justificaran per mitjà de la presentació de l'original o còpia compulsada del títol o certificat corresponent, en el que conste l'entitat organitzadora del curs, l'objecte i les hores de duració.  
  
La valoració de cada curs es realitzarà en funció de la seua duració, sempre que estiga directament relacionat amb les funcions del puesto a exercir, d'acord amb el barem següent:  
De 200 hores o més: 2,25 punts.  
De 175 a 199 hores: 2 punts.  
De 150 a 174 hores: 1,75 punts.  
De 125 a 149 hores: 1,5 punts.  
De 100 a 124 hores: 1,25 punts.  
De 75 a 99 hores: 1 punt.  
De 50 a 74 hores: 0,75 punts.  
De 25 a 49 hores: 0,50 punts.  
De 15 a 24 hores, 0,25 punts.  
b) Coneixement del valencià: fins a un màxim de 10 punts, prèvia acreditació d'estar en possessió del corresponent certificat expedit o homologat per la Junta Qualificadora de Coneixements del Valencià, d'acord amb l'escala següent:  
Coneixement oral o A2: 2 punts  
Grau elemental o B1: 4 punts  
Nivell B2: 6 punts  
Grau mitjà o C1: 8 punts  
Grau superior o C2: 10 punts  
La valoració del coneixement del valencià s'efectuarà puntuant exclusivament el nivell més alt obtingut.  
c) Coneixement d'altres idiomes comunitaris, inclòs l'anglés, segons el que disposa el Reglament núm. 1 pel que es fixa el règim lingüístic de la Comunitat Econòmica Europea (DO 17 de 06.10.1958, p. 385), fins a un màxim de 2 punts.  
Es valorarà el coneixement de llengües oficials de la Unió Europea que no constituïsquen requisits d'accés al lloc, acreditant-se documentalment per mitjà de títols, diplomes i certificats expedits  per les escoles oficials d'idiomes, per les Universitats espanyoles que seguisquen el model d'acreditació d'exàmens de l'Associació de Centres de Llengües d'Educació Superior (ACLES), així com tots aquells indicats en l'annex del Decret 61/ 2013, de 17 de maig, del Consell, pel qual s'establix un sistema de reconeixement de la competència en llengües estrangeres a la Comunitat Valenciana, tenint en compte les seues modificacions posteriors per ordre de la Conselleria competent en matèria d'educació.  
  
El coneixement de cada idioma comunitari es valorarà fins a un màxim de 2 punts, puntuant per curs o la seua equivalència si es tracta de cicles de l'escola oficial d'idiomes, o de nivells o certificats segons el Marc Comú Europeu de Referència (Nivell Bàsic, Nivell Intermedi i Nivell Avançat), d'acord amb l'escala que es detalla en la taula adjunta al present punt.  
La valoració del coneixement de l'idioma comunitari s'efectuarà puntuant exclusivament el nivell més alt obtingut en cada un dels idiomes comunitaris.  
Les equivalències entre les ensenyances regulades pel Reial decret 967/1988, de 2 de setembre, i les regulades pels reials decrets 944/2003 i 1629/2006, de 29 de desembre (Llei orgànica 2/2006, de 3 de maig) i per la disposició final 1.ª del Decret 138/2014, de 29 d'agost (Llei orgànica 8/2013, de 9 de desembre), són les que es detallen en la taula adjunta al present punt.  
  
  
En cap cas es puntuaran els cursos de valencià i d'idiomes, ni els cursos pertanyents a una carrera universitària, cursos de doctorat i els dels diferents instituts de les universitats quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.  
d) Superació d'algun exercici en processos selectius derivats d'oferta pública d'ocupació, en la mateixa entitat, en la mateixa categoria professional, en els últims quatre anys: 2 punts per examen, fins a un màxim de 6 punts.   
  
  
ANNEX IV  
  
L'OTS titular de la present convocatòria està format per:  
Presidència: Vicente Enrique Boria Esbert - Catedràtic de la Universitat Politècnica de València.  
Vocal: Pablo Soto Pacheco - Professor Titular de la Universitat Politècnica de València.  
Vocal: Máriam Taroncher Calduch - Tècnic Superior de Laboratori de la Universitat Politècnica de València (personal funcionari).  
Secretaria: Ana Vidal Pantaleoni - Professora Titular de la Universitat Politècnica de València.  
  
L'OTS suplent de la present convocatòria està format per:  
Presidència: Benito Ramón Gimeno Martínez - Catedràtic de la Universitat de València.  
Vocal: José Vicente Morro Ros - Professor Titular de la Universitat Politècnica de València.  
Vocal: Santiago Cogollos Borrás - Professor Titular de la Universitat Politècnica de València.  
Secretaria: Juan Francisco Sánchez Royo, comissió cientificotècnica del VSC i professor titular de la Universitat de València.